ORDIN Nr. 1422/2016 din 29 noiembrie 2016

pentru aprobarea Procedurii de înscriere la Ministerul Economiei, Comerţului şi Relaţiilor cu Mediul de Afaceri a operatorilor economici care desfăşoară operaţiuni de valorificare a deşeurilor

EMITENT: MINISTERUL ECONOMIEI, COMERŢULUI ŞI RELAŢIILOR CU MEDIUL DE AFACERI

PUBLICAT ÎN: MONITORUL OFICIAL NR. 35 din 12 ianuarie 2017

În baza art. 15 alin. (3) din Legea nr. 211/2011 privind regimul deşeurilor, republicată, cu modificările şi completările ulterioare,

în temeiul art. 9 alin. (6) din Hotărârea Guvernului nr. 957/2015 privind organizarea şi funcţionarea Ministerului Economiei, Comerţului şi Relaţiilor cu Mediul de Afaceri, cu modificările şi completările ulterioare,

**viceprim-ministrul, ministrul economiei, comerţului şi relaţiilor cu mediul de afaceri**, emite următorul ordin:

ART. 1

Se aprobă Procedura de înscriere la Ministerul Economiei, Comerţului şi Relaţiilor cu Mediul de Afaceri a operatorilor economici care desfăşoară operaţiuni de valorificare a deşeurilor, prevăzută în anexa care face parte integrantă din prezentul ordin.

ART. 2

Prezentul ordin se publică în Monitorul Oficial al României, Partea I.

Viceprim-ministru,

ministrul economiei, comerţului şi relaţiilor cu mediul de afaceri,

**Costin Grigore Borc**

Bucureşti, 29 noiembrie 2016.

Nr. 1.422.

ANEXĂ

**PROCEDURĂ**

**de înscriere la Ministerul Economiei, Comerţului şi Relaţiilor cu Mediul de Afaceri a operatorilor economici care desfăşoară operaţiuni de valorificare a deşeurilor**

1. Operatorii economici care desfăşoară operaţiuni de valorificare a deşeurilor, prevăzuţi la art. 15 alin. (2) din Legea nr. 211/2011 privind regimul deşeurilor, republicată, cu modificările şi completările ulterioare, se înscriu la Ministerul Economiei, Comerţului şi Relaţiilor cu Mediul de Afaceri.

2. Prin operatori economici se înţelege orice unitate sau întreprindere, care este autorizată din punctul de vedere al protecţiei mediului să desfăşoare operaţiuni de valorificare a deşeurilor.

3. Lista operaţiunilor de valorificare este prevăzută în anexa nr. 3 la Legea nr. 211/2011 privind regimul deşeurilor, republicată, cu modificările şi completările ulterioare. Lista nu este exhaustivă şi se completează cu operaţiuni detaliate prin autorizaţiile/autorizaţiile integrate de mediu.

4. Prin deşeuri se înţelege orice tip de deşeu definit în anexa nr. 1 pct. 9 din Legea nr. 211/2011 privind regimul deşeurilor, republicată, cu modificările şi completările ulterioare, şi încadrat conform Deciziei 2014/955/UE de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE.

5. Cererea de înscriere/reconfirmare a înscrierii, conform modelului prevăzut în anexa nr. 1, se depune la registratura Ministerului Economiei, Comerţului şi Relaţiilor cu Mediul de Afaceri sau se transmite prin poştă la adresa: Calea Victoriei nr. 152, sectorul 1, Bucureşti, cod poştal 010096.

6. Direcţia politici industriale şi transport energie din cadrul Ministerului Economiei, Comerţului şi Relaţiilor cu Mediul de Afaceri înregistrează cererea şi informaţiile transmise în Registrul operatorilor economici autorizaţi care desfăşoară operaţiuni de valorificare a deşeurilor, completează Adeverinţa de înscriere/reconfirmare a înscrierii, conform modelului prevăzut în anexa nr. 2, şi o transmite solicitantului, în termen de 30 de zile de la depunerea cererii.

7. Lista operatorilor economici care desfăşoară operaţiuni de valorificare a deşeurilor, înscrişi la Ministerul Economiei, Comerţului şi Relaţiilor cu Mediul de Afaceri se publică, trimestrial, pe pagina web a ministerului: www.economie.gov.ro/aparat propriu/industrie/politici-industriale/informaţii utile

8. Reconfirmarea înscrierii se face anual, până la 31 martie, în baza cererii de reconfirmare a înscrierii, conform modelului prevăzut în anexa nr. 1, completată cu datele de identificare şi cu cele prevăzute la cap. V "Realizări pe anul precedent din cerere". În situaţia în care au survenit modificări în activitate, se vor completa în mod corespunzător şi celelalte capitole din cererea de reconfirmare a înscrierii.

9. Nerespectarea prevederilor de la pct. 8 conduce la eliminarea operatorului economic din lista publicată pe site-ul Ministerului Economiei, Comerţului şi Relaţiilor cu Mediul de Afaceri care cuprinde operatorii economici înscrişi în Registrul operatorilor economici autorizaţi care desfăşoară operaţiuni de valorificare a deşeurilor.

10. Anexele nr. 1 şi 2 fac parte integrantă din prezenta procedură.

ANEXA 1

la procedură

Antet solicitant

Nr. .................

MINISTERUL ECONOMIEI, COMERŢULUI ŞI RELAŢIILOR CU MEDIUL DE AFACERI

Calea Victoriei nr. 152, sectorul 1, Bucureşti, cod poştal: 010096

**CERERE**

**de înscriere/reconfirmare a înscrierii în Registrul operatorilor economici autorizaţi care desfăşoară operaţiuni de valorificare a deşeurilor [conform art. 15 alin. (2) din Legea nr. 211/2011 privind regimul deşeurilor, republicată, cu modificările şi completările ulterioare]**

S.C. ............................, cu sediul social în ..........................., str. ........................ nr. ..., bl. ..., ap. ..., judeţul/sectorul ................., având punct de lucru în ............................, str. ........................... nr. ...., judeţul/sectorul ................., înregistrată la oficiul registrului comerţului cu nr. ...................., cod unic de înregistrare nr. .................., telefon ......................., fax ...................., e-mail ..............................., reprezentată prin ......................................................................, în calitate de ..................................., solicită înscrierea/reconfirmarea înscrierii la Ministerul Economiei, Comerţului şi Relaţiilor cu Mediul de Afaceri în Registrul operatorilor economici autorizaţi care desfăşoară operaţiuni de valorificare a deşeurilor, pe baza următoarelor informaţii:

I. Categoriile de deşeuri\*): (conform Deciziei 2014/955/UE de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE):

- denumirea concretă a deşeului;

- codul complet al deşeului format din 6 cifre.

II. Operaţiuni de valorificare desfăşurate, autorizate din punctul de vedere al protecţiei mediului (conform anexei nr. 3 la Legea nr. 211/2011 privind regimul deşeurilor, republicată, cu modificările şi completările ulterioare):

- la fiecare deşeu se vor menţiona operaţiunile efective de valorificare desfăşurate conform autorizaţiei de mediu/integrată de mediu şi a anexei nr. 3 din Legea nr. 211/2011 privind regimul deşeurilor, republicată, cu modificările şi completările ulterioare.

III. Autorizări:

Autorizaţia/Autorizaţia integrată de mediu nr. ............. din data de .................., emisă de ......................................, valabilă până la data de ................., pentru a desfăşura operaţiuni de valorificare a deşeurilor

IV. Dotare tehnologică, capacităţile de valorificare şi descrierea operaţiunilor:

Se vor menţiona:

- spaţiile tehnologice, utilajele şi instalaţiile din dotare şi capacităţile de valorificare ale acestora (în tone/an);

- se va face o scurtă descriere a modalităţii efective de valorificare a deşeurilor respective şi a produselor obţinute în urma valorificării.

V. Realizări pe anul precedent:

- nr. personal angajat la 31 decembrie: ..........................

- cifra de afaceri (în mii lei): .........................................

- cantităţi de deşeuri valorificate astfel:

- tone -

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|Denumirea deşeului |Generat în|Colectat |Valorificat |Comercializat:|

|(conform codurilor |propriile |(achiziţionat)|(conform | |

|din |procese de|în vederea |operaţiunilor | |

|Decizia 2014/955/UE |producţie |valorificării |prevăzute în | |

|de modificare a | | |anexa nr. 3 din | |

|Deciziei 2000/532/CE| | |Legea nr. | |

|de stabilire a unei | | |211/2011, | |

|liste de deşeuri în | | |republicată, cu | |

|temeiul Directivei | | |modificările şi | |

|2008/98/CE): | | |completările |\_\_\_\_\_\_\_\_\_\_\_\_\_\_|

| | | |ulterioare, |La |La |

| | | |autorizate): |intern|extern |

|\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_|\_\_\_\_\_\_|\_\_\_\_\_\_\_|

| | | | | | |

|\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_|\_\_\_\_\_\_|\_\_\_\_\_\_\_|

| | | | | | |

|\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_|\_\_\_\_\_\_|\_\_\_\_\_\_\_|

| | | | | | |

|\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_|\_\_\_\_\_\_|\_\_\_\_\_\_\_|

| ............. | | | | | |

|\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_|\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_|\_\_\_\_\_\_|\_\_\_\_\_\_\_|

Administrator/Director general/Director,

...................................................

(numele şi prenumele, semnătura şi ştampila firmei)

------------

\*) Se vor trece codurile şi denumirile deşeurilor specificate în autorizaţia/autorizaţia integrată de mediu.

ANEXA 2

la procedură

ANTETUL MINISTERULUI ECONOMIEI, COMERŢULUI

ŞI RELAŢIILOR CU MEDIUL DE AFACERI

Nr. .............................

**ADEVERINŢĂ DE ÎNSCRIERE/RECONFIRMARE**

**a înscrierii în Registrul operatorilor economici autorizaţi care desfăşoară operaţiuni de valorificare a deşeurilor (categoriile de deşeuri asupra cărora se desfăşoară operaţiuni de valorificare sunt cele prevăzute în autorizaţiile/autorizaţiile integrate de mediu)**

În baza art. 15 alin. (2) din Legea nr. 211/2011 privind regimul deşeurilor, republicată, cu modificările şi completările ulterioare,

în urma Cererii nr. ...................., înregistrată la Ministerul Economiei, Comerţului şi Relaţiilor cu Mediul de Afaceri,

Societatea ...................................., cu sediul în ........................., judeţul/sectorul ........................., str. .................................... nr. ......, având punct de lucru în ........................., str. .................. nr. ....., judeţul/sectorul ...................., CUI ............................, a fost înscrisă la Ministerul Economiei, Comerţului şi Relaţiilor cu Mediul de Afaceri, în Registrul operatorilor economici autorizaţi care desfăşoară operaţiuni de valorificare a deşeurilor, cu numărul ........................ .

Reconfirmarea înscrierii se face, anual, în baza cererii prevăzute în anexa nr. 1 la Ordinul viceprim-ministrului, ministrul economiei, comerţului şi relaţiilor cu mediul de afaceri, nr. 1.422/2016 pentru aprobarea Procedurii de înscriere la Ministerul Economiei, Comerţului şi Relaţiilor cu Mediul de Afaceri a operatorilor economici care desfăşoară operaţiuni de valorificare a deşeurilor, până la data de 31 martie a anului următor.

Director,

.....................

---------------